**Gelato** er en bedrift som driver produksjon og distribusjon av personlig tilpassede produkter som lages på *Trykk på forespørsel*-måten. Kundene er entreprenører, små- og mellomstore bedrifter og globale selskaper. Løsningen gjør det mulig for netthandelsaktører å lage og selge sine produkter globalt uten selv å måtte investere i lagerbeholdning eller forholde seg til logistikk og internasjonal distribusjon. Gelatos produksjon foregår lokalt og på tvers av mer enn 100 produkspartnere i 33 land. Gelato ble erklært "enhjørningsbedrift" i august 2021 som følge av en kapitalinnhenting på US $240 millioner som sikret selskapet en verdivurdering på US $1 milliard. Kapitalinnhentingen ble ledet av amerikanske Insight Partners, etterfulgt av Softbank’s Vision Fund II, Goldman Sachs Asset Management, og eksisterende investorer.

Historie
--------

Gelato ble startet av Henrik Müller-Hansen i 2007 sammen med Pål T. Næss og Mike Arbuzov.

Gelato produserer og leverer personlig tilpassede produkter som klær, veggkunst, fotobøker, kort, accessoirer og kopper på vegne av bedrifter og nettbutikker i hele verden.

Gelatos plattform er bygget på API, og ble åpnet for integrasjon i 2019 for netthandelsaktører som ikke selv ønsker å håndtere produksjon og distribusjon av produkter.

I 2021 fikk Gelato internasjonal medieomtale for å sette opp en nettbutikk som hadde som formål å samle inn penger til Broadway Cares/Equity Fights Aids. Nettbutikken solgte tidligere upubliserte Broadway plakater som var laget av poster designer Frank "Fraver" Verlizzo 2021, og inkluderte blant annet alternative versjoner av de ikoniske plakatene for Disney’s musikal The Lion King.

Referanser
----------

1. ↑  «Goldman Joins Financing as Norway’s Gelato Passes $1 Billion». *Bloomberg.com* **(engelsk)**. 16. august 2021. Besøkt 25. oktober 2021.
2. ↑  «Norway’s Gelato hits unicorn status and raises $240m | Sifted». *sifted.eu*. Besøkt 25. oktober 2021.
3. ↑  Knyszewski, Jerome (18. desember 2020). «Henrik Müller-Hansen of Gelato: 5 Things You Need To Know To Create A Highly Successful E-Commerce…». *Medium* **(engelsk)**. Besøkt 9. april 2021.
4. ↑  Moberg, Jan M. (12. mars 2016). «Svensken bak genierklærte Gelato.com: – Norge er et fantastisk land for globale oppstartsbedrifter». *Tu.no* **(norsk)**. Besøkt 9. april 2021.
5. ↑  «INTERVJU: Så et enormt marked med gammeldags teknologi og behov for nye løsninger. Nå er selskapet verdt milliarder». *Digi.no* **(norsk)**. 29. april 2019. Besøkt 25. oktober 2021.
6. ↑  «The unicorn from the frozen north: Henrik Müller-Hansen is steering Gelato through a change driven by software – Print Business – for Forward Thinking Printing» **(engelsk)**. Besøkt 9. april 2021.
7. ↑  Nikolaisen, Per-Ivar (1. juli 2020). «(+) Gelatos genistrek: Da businessen ble bremset av viruskrisen, ga de full gass med en ny satsing». *shifter.no* **(norsk)**. Besøkt 9. april 2021.
8. ↑  News, A. B. C. «Rejected Broadway posters on sale to help theater community». *ABC News* **(engelsk)**. Besøkt 25. oktober 2021.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |